โครงการส่งเสริมให้ประชาชนมีส่วนร่วมในการเลือกตั้ง

กิจกรรมเดินรณรงค์ประชาสัมพันธ์การเลือกตั้งสมาชิกสภาเทศบาลตำบลแสงตะวันและนายกเทศมนตรีตําบลแสงตะวัน

---------------------------------------

**1. ชื่อโครงการ** : โครงการส่งเสริมให้ประชาชนมีส่วนร่วมในการเลือกตั้ง

 กิจกรรมเดินรณรงค์ประชาสัมพันธ์การเลือกตั้ง สมาชิกสภาเทศบาลตำบลแสงตะวันและ
 นายกเทศมนตรีตําบลแสงตะวัน

**2. หลักการและเหตุผล**

 ด้วยสมาชิกสภาเทศบาลตำบลแสงตะวันได้หมดวาระการดำรงตำแหน่งในวันที่ 27 มีนาคม 2568 และนายกเทศมนตรีตำบลแสงตะวันได้ลาออกจากตำแหน่งก่อนครบวาระ เมื่อวันที่ 25 มีนาคม 2568 ด้วยเหตุดังกล่าว ผู้อำนวยการการเลือกตั้งประจำเทศบาลตำบลแสงตะวัน โดยความเห็นชอบของผู้อำนวยการการเลือกตั้งประจำจังหวัดเชียงใหม่ จึงอาศัยอำนาจตามความใน มาตรา ๑๒ แห่งพระราชบัญญัติการเลือกตั้งสมาชิกสภาท้องถิ่นหรือผู้บริหารท้องถิ่น พ.ศ. ๒๕๖๒ และที่แก้ไขเพิ่มเติม และข้อ ๗ ของระเบียบคณะกรรมการการเลือกตั้งว่าด้วยการเลือกตั้งสมาชิกสภาท้องถิ่นหรือผู้บริหารท้องถิ่น พ.ศ. ๒๕๖๒ และที่แก้ไขเพิ่มเติม
ได้ประกาศกำหนดให้มีการเลือกตั้งสมาชิกสภาเทศบาลตำบลแสงตะวันและนายกเทศมนตรีตำบลแสงตะวัน ในวันอาทิตย์ ที่ 11 พฤษภาคม 2568

 ดังนั้น เพื่อเป็นการส่งเสริมการเลือกตั้งสมาชิกสภาเทศบาลตำบลแสงตะวันและนายกเทศมนตรีตำบลแสงตะวัน งานวิเคราะห์นโยบายและแผน สำนักปลัดเทศบาล จึงได้จัดทำโครงการส่งเสริมให้ประชาชนมีส่วนร่วมในการเลือกตั้ง กิจกรรมเดินรณรงค์ประชาสัมพันธ์การเลือกตั้ง สมาชิกสภาเทศบาลตำบลแสงตะวันและนายกเทศมนตรีตําบลแสงตะวัน เพื่อส่งเสริมให้ประชาชนเกิดความรู้ความเข้าใจ ส่งเสริมให้ประชาชนรู้สิทธิ รู้หน้าที่ของตนเอง การจัดการงานเลือกตั้งให้เป็นไปอย่างเรียบร้อยและเป็นระบบ มีระเบียบแบบแผน และใช้เป็นกรอบในการดำเนินการให้เกิดประโยชน์สูงสุดต่อเทศบาลตำบลแสงตะวัน และส่งเสริมการปกครองในระบอบประชาธิปไตยอันมีพระมหากษัตริย์ทรงเป็นประมุข ตามรัฐธรรมนูญแห่งราชอาณาจักรไทย พุทธศักราช 2560 อย่างเป็นรูปธรรม ให้ประชาชนในท้องถิ่นได้มี ส่วนร่วมในการปกครองท้องถิ่นของตน และออกไปใช้สิทธิเลือกตั้งให้มากที่สุด และมีบัตรเสียน้อยที่สุด

**3.** วัตถุประสงค์โครงการ

3.1 เพื่อส่งเสริมให้ประชาชนเกิดความรู้ความเข้าใจ ถึงบทบาทและหน้าที่ของสมาชิกสภาเทศบาล และนายกเทศมนตรีซึ่งจะเป็นตัวแทนของประชาชนที่จะเข้ามาบริหารและพัฒนาท้องถิ่นของตน

3.2 เพื่อส่งเสริมให้ประชาชนรู้สิทธิ รู้หน้าที่ของตนเอง อันเป็นสิทธิขั้นพื้นฐานตามรัฐธรรมนูญแห่ง ราชอาณาจักรไทย พุทธศักราช 2560 ไม่นอนหลับทับสิทธิหรือซื้อสิทธิขายเสียง และออกไปใช้สิทธิ ลงคะแนนเสียงเลือกคนดีเข้ามาบริหารท้องถิ่นตน

3.3 เพื่อให้การเลือกตั้งสมาชิกสภาเทศบาลตำบลแสงตะวันและนายกเทศมนตรีตำบลแสงตะวัน เป็นไปอย่างบริสุทธิ์ยุติธรรม โปร่งใส และสมานฉันท์ได้มาซึ่งสมาชิกสภาเทศบาลตำบลแสงตะวัน และ นายกเทศมนตรีตำบลแสงตะวัน ที่มาจากการเลือกตั้งโดยตรงจากประชาชน

- 2 –

3.4 เพื่อเป็นการส่งเสริมการปกครองในระบอบประชาธิปไตยอันมีพระมหากษัตริย์ทรงเป็นประมุข ตามรัฐธรรมนูญแห่งราชอาณาจักรไทย พุทธศักราช 2560 อย่างเป็นรูปธรรม ให้ประชาชนในท้องถิ่นได้มี ส่วนร่วมในการปกครองท้องถิ่นของตน และออกไปใช้สิทธิเลือกตั้งให้มากที่สุด และมีบัตรเสียน้อยที่สุด

3.5 เพื่อให้พนักงานเทศบาล เจ้าหน้าที่เทศบาล มีวัฒนธรรม ค่านิยมที่ดี มีความซื่อสัตย์สุจริต
มีคุณธรรม และจัดการเลือกตั้งเป็นไปอย่างสุจริตโปร่งใส

**4.** ผลผลิตโครงการ

ประชาชนผู้มีสิทธิเลือกตั้งในเขตเทศบาลตำบลแสงตะวัน เกิดความรู้ความเข้าใจเกี่ยวกับการ เลือกตั้งท้องถิ่น ตื้นตัว รู้สิทธิ รู้บทบาทและหน้าที่ของตนเอง ไม่นอนหลับทับสิทธิหรือซื้อสิทธิขายเสียง และ ออกไปใช้สิทธิเลือกตั้ง และการเลือกตั้งสมาชิกสภาเทศบาลตำบลแสงตะวัน และนายกเทศมนตรีตำบลแสงตะวัน เป็นไปอย่างบริสุทธิ์ยุติธรรม โปร่งใส และสมานฉันท์

**5.** เป้าหมายโครงการ

 5.1 ดำเนินโครงการส่งเสริมให้ประชาชนมีส่วนร่วมในการเลือกตั้ง กิจกรรมเดินรณรงค์ประชาสัมพันธ์การเลือกตั้งสมาชิกสภาเทศบาลตำบลแสงตะวันและนายกเทศมนตรีตําบลแสงตะวันโดยมีเป้าหมายดำเนินโครงการ ดังนี้

1. พนักงานเทศบาล เจ้าหน้าที่ สังกัดเทศบาลตำบลแสงตะวัน จำนวน 113 คน
2. เจ้าหน้าที่ฝ่ายปกครอง ได้แก่ กำนันตำบลแสงตะวัน ผู้ใหญ่บ้านหมู่ที่ 1 - หมู่ที่ 7
ตำบลแสงตะวัน สารวัตรกำนัน ผู้ช่วยผู้ใหญ่บ้านหมู่ที่ 1 - หมู่ที่ 7 ตำบลแสงตะวัน

จำนวน 23 คน

1. บุคลากรโรงพยาบาลส่งเสริมสุขภาพตำบลบ้านขะจาว จำนวน 5 คน
2. บุคลากร โรงเรียนวัดขะจาว 5 คน
3. กลุ่มสตรีแม่บ้านตำบลแสงตะวัน กลุ่มสตรีแม่บ้านหมู่ที่ 1 - หมู่ที่ 7 ตำบลแสงตะวัน จำนวน 15 คน
4. อสม. หมู่ที่ 1 – หมู่ที่ 7 ตำบลแสงตะวัน จำนวน 7 คน
5. กลุ่มผู้สูงอายุ หมู่ที่ 1 – หมู่ที่ 7 ตำบลแสงตะวัน จำนวน 15 คน
6. คณะกรรมการการเลือกตั้งประจำเทศบาลตำบลแสงตะวัน จำนวน 3 คน
7. กลุ่มและองค์กรต่าง ๆ ในพื้นที่ตำบลแสงตะวัน จำนวน 5 คน
8. ประชาคมชุมชนหมู่บ้านภายในตำบลแสงตะวัน จำนวน 7 คน

รวมจำนวน 198 คน

 5.2 ประชาชนออกมาใช้สิทธิเลือกตั้ง ไม่น้อยกว่าร้อยละ 60 ของจำนวนประชากรผู้มีสิทธิเลือกตั้ง ทั้งหมดในเขตเทศบาลตำบลแสงตะวัน

 5.3 เทศบาลตำบลแสงตะวัน ได้สมาชิกสภาเทศบาลและนายกเทศมนตรีที่ดีซึ่งผ่านการเลือกตั้ง โดยตรงจากประชาชนมาบริหารและพัฒนาเทศบาลตำบลแสงตะวัน /**6. ระยะเวลา**…

- 3 –

**6. ระยะเวลาดำเนินการ**

 จัดกิจกรรมเดินรณรงค์ประชาสัมพันธ์การเลือกตั้งสมาชิกสภาเทศบาลตำบลแสงตะวันและนายกเทศมนตรีตําบลแสงตะวัน ภายในชุมชน/หมู่บ้าน พื้นที่เขตเทศบาลตำบลแสงตะวัน ในวันพุธ ที่ 7 พฤษภาคม 2568

**7.** สถานที่ดำเนินโครงการ

 ชุมชน/หมู่บ้านในเขตเทศบาลตำบลแสงตะวัน จำนวน 7 หมู่บ้าน

**8. หน่วยงานรับผิดชอบ**

 สำนักปลัดเทศบาล เทศบาลตำบลแสงตะวัน

**9. งบประมาณ**

 ตามเทศบัญญัติงบประมาณรายจ่าย ประจำปีงบประมาณ พ.ศ. 2568 (หน้า 115) แผนงานบริหารงานทั่วไป งานบริหารทั่วไป งบดำเนินงาน ค่าใช้สอย ประเภทค่าใช้จ่าย รายจ่ายเกี่ยวเนื่องกับการปฏิบัติราชการที่ไม่เข้าลักษณะรายจ่ายงบรายจ่ายอื่น “ โครงการส่งเสริมให้ประชาชนมีส่วนร่วมในการเลือกตั้ง ”
ตั้งไว้ 70,000.-บาท งบประมาณที่ต้องใช้จ่ายจำนวน 70,000.-บาท รายละเอียดตามประมาณการค่าใช้จ่าย
แนบท้ายโครงการ

**10.** ผลที่คาดว่าจะได้รับโครงการ

10.1 ประชาชน ผู้มีสิทธิเลือกตั้ง ในเขตเทศบาลตำบลแสงตะวัน มีความรู้ความเข้าใจ ถึงบทบาท และหน้าที่ของสมาชิกสภาเทศบาลและนายกเทศมนตรี ซึ่งจะเป็นตัวแทนของประชาชนที่จะเข้ามาบริหาร และพัฒนาท้องถิ่นของตน

10.2 ประชาชนรู้สิทธิ รู้หน้าที่ของตนเอง อันเป็นสิทธิขั้นพื้นฐานตามรัฐธรรมนูญ แห่งราชอาณาจักร ไทย พุทธศักราช 2560 ไม่นอนหลับทับสิทธิหรือซื้อสิทธิขายเสียง และออกไปใช้สิทธิลงคะแนนเสียงเลือกคน ดีเข้ามาบริหารท้องถิ่นตน

10.3 การเลือกตั้งสมาชิกสภาเทศบาลตำบลแสงตะวัน และนายกเทศมนตรีตำบลแสงตะวัน เป็นไปอย่างบริสุทธิ์ยุติธรรม โปร่งใส และสมานฉันท์และได้มาซึ่งสมาชิกสภาเทศบาลตำบลแสงตะวัน และ นายกเทศมนตรีตำบลแสงตะวัน ที่มาจากการเลือกตั้งโดยตรงจากประชาชน

10.4 ประชาชนในท้องถิ่นได้มีส่วนร่วมในการปกครองท้องถิ่นของตนและออกไปใช้สิทธิเลือกตั้งให้ มากที่สุด และมีบัตรเสียน้อยที่สุด โดยเป็นไปตามการปกครองในระบอบประชาธิปไตยอันมีพระมหากษัตริย์ ทรงเป็นประมุข ตามรัฐธรรมนูญแห่งราชอาณาจักรไทย พุทธศักราช 2560

10.5 พนักงานเทศบาล เจ้าหน้าที่เทศบาล มีวัฒนธรรม ค่านิยมที่ดี มีความซื่อสัตย์สุจริต มีคุณธรรม และจัดการเลือกตั้งเป็นไปอย่างสุจริตโปร่งใส

/ ผู้เขียนโครงการ...

- 4 –

ลงชื่อ....................................................ผู้เขียนโครงการ

(นายวิทูร จินดาสถาน)

นักวิเคราะห์นโยบายและแผนชำนาญการ

ลงชื่อ....................................................ผู้เสนอโครงการ

(นางวรรณเพ็ญ จารุมณี)

หัวหน้าสำนักปลัดเทศบาล

ลงชื่อ....................................................ผู้ตรวจสอบโครงการ

(นายกานต์ ชัยเลิศ)

รองปลัดเทศบาลตำบลแสงตะวัน

ลงชื่อ....................................................ผู้อนุมัติโครงการ

(นายนิสิต ส่งศรี)

ปลัดเทศบาล ปฏิบัติหน้าที่

นายกเทศมนตรีตำบลแสงตะวัน

ประมาณการค่าใช้จ่าย

 1. ค่าป้ายโครงการ ขนาด กว้าง 1.00 เมตร ยาว 2.00 เมตร ป้ายละ 500 บาท

จำนวน 2 ป้าย เป็นเงิน 1,000.- บาท

 2. ค่าอาหารและเครื่องดื่มไม่มีแอลกอฮอล์ เป็นเงิน 22,500.- บาท

 จำนวน 150 คน คนละ 150 บาท

 3. ธงประชาสัมพันธ์การเลือกตั้งสมาชิกสภาเทศบาลและนายกเทศมนตรีตำบลแสงตะวัน พร้อมด้ามถือ ขนาดไม่น้อยกว่า 18 x 27 ซม. 14 ชุด ชุดละ 150 บาท เป็นเงิน 2,100.- บาท

 4. พัดประชาสัมพันธ์การเลือกตั้งสมาชิกสภาเทศบาลและนายกเทศมนตรีตำบลแสงตะวัน พัดขนาดไม่น้อยกว่า 6.5 x 6.5 ซม.ติดด้ามพัด จำนวน 30 ชุด ชุดละ 150 บาท เป็นเงิน 4,500.- บาท

 5. ป้ายไวนิลประชาสัมพันธ์การเลือกตั้งเทศบาลตำบลแสงตะวัน
ขนาด 1.00 x 3.00 เมตร จำนวน 6 ป้าย ป้ายละ 450 บาท เป็นเงิน 2,700.- บาท

 6. แผ่นพับประชาสัมพันธ์การเลือกตั้ง จำนวน 3,500 ชุด ชุดละ 8 บาท เป็นเงิน 28,000.- บาท

 7. คู่มือประชาชน จำนวน 350 เล่ม เล่มละ 20 บาท เป็นเงิน 7,000.- บาท 8. ค่าใช้จ่ายต่างๆ ที่เกี่ยวข้องกับการดำเนินโครงการ เป็นเงิน 2,200.- บาท

**รวมเป็นเงินทั้งสิ้น 70,000.-บาท (เจ็ดหมื่นบาทถ้วน)**

**กำหนดการ**

**โครงการส่งเสริมให้ประชาชนมีส่วนร่วมในการเลือกตั้ง**

**กิจกรรมเดินรณรงค์ประชาสัมพันธ์การเลือกตั้งสมาชิกสภาเทศบาลตำบลแสงตะวันและนายกเทศมนตรีตําบลแสงตะวัน**

 **วันพุธ ที่ 7 พฤษภาคม 2568 เวลา 09.00 น.**

**ณ เส้นทางถนนสุขสัญจรหน้าวัดลังกา หมู่ที่ 2 จนถึงหน้าวัดสันทรายต้นกอก หมู่ที่ 7 ตำบลแสงตะวัน**

**รวมทั้งกิจกรรมเดินรณรงค์ประชาสัมพันธ์การเลือกตั้งฯ ทุกชุมชน/หมู่บ้านภายในเขตเทศบาลตำบลแสงตะวัน**

**(ชุมชนหมู่บ้าน หมู่ที่ 1 - หมู่ที่ 7 ตำบลแสงตะวัน)**

**\*\*\*\*\*\*\*\*\*\*\*\*\*\*\*\*\*\*\*\*\*\*\***

 **เวลา 08.30 น. – 09.00 น. - ลงทะเบียน เข้าร่วมกิจกรรม ณ บริเวณหน้าวัดลังกา**

เวลา **09.๐๐ น. - ประธานคณะกรรมการการเลือกตั้งประจำเทศบาลตำบลแสงตะวัน**

 **กล่าวสนับสนุนการจัดกิจกรรม**

 **- ผู้อำนวยการการเลือกตั้งประจำเทศบาลตำบลแสงตะวันกล่าวเปิดงาน การจัดกิจกรรม กิจกรรมเดินรณรงค์ประชาสัมพันธ์การเลือกตั้งฯ ทุกชุมชน/หมู่บ้านภายในเขตเทศบาลตำบลแสงตะวัน**

 **(ชุมชนหมู่บ้าน หมู่ที่ 1 - หมู่ที่ 7 ตำบลแสงตะวัน)**

 **- ผู้ร่วมกิจกรรม คณะผู้จัดกิจกรรม บันทึกภาพหมู่ และภาพวีดีทัศน์ วีดีโอ โครงการส่งเสริมให้ประชาชนมีส่วนร่วมในการเลือกตั้ง กิจกรรมเดินรณรงค์ประชาสัมพันธ์การเลือกตั้งสมาชิกสภาเทศบาลตำบลแสงตะวันและนายกเทศมนตรีตําบลแสงตะวัน**

เวลา 09.40 น. – 09.50 น. - การเตรียมขบวนเพื่อเดินทางรณรงค์ เส้นทางถนนสุขสัญจรหน้าวัดลังกา หมู่ที่ 2 จนถึงหน้าวัดสันทรายต้นกอก หมู่ที่ 7 ตำบลแสงตะวัน

เวลา 09.50 น. – 10.30 น. - การปล่อยขบวนเพื่อเดินทางรณรงค์ เส้นทางถนนสุขสัญจรหน้าวัดลังกา หมู่ที่ 2 จนถึงหน้าวัดสันทรายต้นกอก หมู่ที่ 7 ตำบลแสงตะวัน

เวลา 10.30 น. - ผู้ร่วมกิจกรรม คณะผู้จัดกิจกรรมเดินทาง ถึงวัดสันทรายต้นกอก
หมู่ที่ 7 ตำบลแสงตะวัน

เวลา 10.30 น. – 12.00 น. **เริ่มการรณรงค์ ตามพื้นที่เป้าหมายต่างๆ ภายในชุมชน/หมู่บ้านเขตเทศบาลตำบลแสงตะวัน(ช่วงเช้า)**

 - การเดินทางรณรงค์ ประชาสัมพันธ์การเลือกตั้งฯ ทุกชุมชน/หมู่บ้านภายในเขตเทศบาลตำบลแสงตะวัน ชุมชนหมู่บ้านบ้านลังกา
หมู่ที่ 2 ตำบลแสงตะวัน

 \*\*\* มีการเตรียมรถโดยสาร 6 ล้อ (สีขาว) และยานพาหนะไว้บริการ
ผู้ร่วมกิจกรรม และคณะผู้จัดกิจกรรม

/การเดินทางรณรงค์...

-2-

 - การเดินทางรณรงค์ ประชาสัมพันธ์การเลือกตั้งฯ ทุกชุมชน/หมู่บ้านภายในเขตเทศบาลตำบลแสงตะวัน ชุมชนหมู่บ้าน
บ้านท่ากระดาษ หมู่ที่ 1 ตำบลแสงตะวัน

 \*\*\* มีการเตรียมรถโดยสาร 6 ล้อ (สีขาว) และยานพาหนะไว้บริการ
ผู้ร่วมกิจกรรม และคณะผู้จัดกิจกรรม

 - การเดินทางรณรงค์ ประชาสัมพันธ์การเลือกตั้งฯ ทุกชุมชน/ หมู่บ้านภายในเขตเทศบาลตำบลแสงตะวัน ชุมชนหมู่บ้านบ้านสันทรายต้นกอก หมู่ที่ 7 ตำบลแสงตะวัน

\*\*\* มีการเตรียมรถโดยสาร 6 ล้อ (สีขาว) และยานพาหนะไว้บริการ
ผู้ร่วมกิจกรรม และคณะผู้จัดกิจกรรม

เวลา 12.00 น. – 13.00 น. - ผู้ร่วมกิจกรรม และคณะผู้จัดกิจกรรม พักรับประทานอาหารกลางวัน เวลา 10.30 น. – 12.00 น.

 **เริ่มการรณรงค์ ตามพื้นที่เป้าหมายต่างๆ ภายในชุมชน/หมู่บ้านเขตเทศบาลตำบลแสงตะวัน(ช่วงบ่าย)**

เวลา 13.00 น. – 14.30 น. - การเดินทางรณรงค์ ประชาสัมพันธ์การเลือกตั้งฯ ทุกชุมชน/หมู่บ้านภายในเขตเทศบาลตำบลแสงตะวัน ชุมชนหมู่บ้านบ้านท่ากระดาษริมเหมือง หมู่ที่ 6 ตำบลแสงตะวัน

 \*\*\* มีการเตรียมรถโดยสาร 6 ล้อ (สีขาว) และยานพาหนะไว้บริการ
ผู้ร่วมกิจกรรม และคณะผู้จัดกิจกรรม

 - การเดินทางรณรงค์ ประชาสัมพันธ์การเลือกตั้งฯ ทุกชุมชน/หมู่บ้านภายในเขตเทศบาลตำบลแสงตะวัน ชุมชนหมู่บ้านบ้านไร่
หมู่ที่ 3 ตำบลแสงตะวัน

 \*\*\* มีการเตรียมรถโดยสาร 6 ล้อ (สีขาว) และยานพาหนะไว้บริการ
ผู้ร่วมกิจกรรม และคณะผู้จัดกิจกรรม

เวลา 14.30 น. – 16.30 น. การเดินทางรณรงค์ ประชาสัมพันธ์การเลือกตั้งฯ ทุกชุมชน/หมู่บ้านภายในเขตเทศบาลตำบลแสงตะวัน ชุมชนหมู่บ้านบ้านป่าแก หมู่ที่ 5 ตำบลแสงตะวัน

 \*\*\* มีการเตรียมรถโดยสาร 6 ล้อ (สีขาว) และยานพาหนะไว้บริการ
ผู้ร่วมกิจกรรม และคณะผู้จัดกิจกรรม

การเดินทางรณรงค์ ประชาสัมพันธ์การเลือกตั้งฯ ทุกชุมชน/ หมู่บ้านภายในเขตเทศบาลตำบลแสงตะวัน ชุมชนหมู่บ้านบ้านแม่คาว หมู่ที่ 4 ตำบลแสงตะวัน

 \*\*\* มีการเตรียมรถโดยสาร 6 ล้อ (สีขาว) และยานพาหนะไว้บริการ
ผู้ร่วมกิจกรรม และคณะผู้จัดกิจกรรม

\*พักรับประทานอาหารว่างเวลา 10.30 น. และ 14.30 น.

\*กำหนดการอาจเปลี่ยนแปลงตามความเหมาะสม

**หมายเหตุ**

การแต่งกาย : เสื้อสีขาว กางเกงสุภาพ รองเท้าหนัง หรือรองเท้าผ้าใบ